text: KIF Danmark
  15 august 2012 kl. 16.45
  KIF Håndbold Elite A/S har indledt en sondering af mulighederne for at udvide sponsorkredsen til også at omfatte København og Sjælland, meddeler selskabet til børsen First North.
  I sonderingen arbejder selskabet ud fra en model, hvor man tilknytter en række topspillere fra det konkursramte AG København.
  Med et højere sportsligt niveau forventer selskabet af tiltrække sponsorer fra det krakkede selskab.
  Den nye håndbold-sæson begynder 5. september, så der skal arbejdes hurtigt.
  KIF forventes en afklaring på de indledte sonderinger i denne uge.
  Selskabets målsætning er at skaffe en økonomisk kraft, som skal være fundamentet til ideen om at skabe hele Danmarks håndboldhold, som kan blande sig i den absolutte top af europæisk tophåndbold.
  - Det er dog en afgørende forudsætning, at det samtidigt sker på et økonomisk bæredygtigt grundlag, skriver direktør, Jens Boesen, KIF.
  AG-spillerne mødes onsdag aften med sponsorer i Kastrup.
  